Pitäisi olla sovellus, joka analysoi vatsan -
ja kertoo, mitä haluttaa syödä.
Sitten sovellus pystyisi tavallaan lukemaan ajatukset.
Niin kai.
Onko se hyvä idea?
Entä jos joku alkaisi käyttää sitä pahaan tarkoitukseen?
Mieti sotavoimia ja teollisuusvakoilua. Haluatko ottaa sen riskin?
Mieti, miten sitten päästäisiin tuskasta ja kärsimyksestä.
Kuten nyt. Haluan syödä, mutta en tiedä, mitä.
Minullakin on nälkä. Syödään. Mikä vain sopii.
Miksi kaikki sanovat noin? Se ei auta.
"Mikä vain sopii" tarkoittaa, ettei osaa päättää.
Kokeilen uutta juttua, jossa elän elämääni kuin vesi.
En tiedä, mitä ohi menevät laivat kantavat mukanaan.
-Kävisivätkö tacot? -Sopii.
-Minne menemme? -Mihin tacopaikkaan tahansa.
Niitä on tosi paljon. Meidän on mentävä parhaaseen.
-Tutkin asiaa. -Loistavaa. Istun odottamassa.
PARHAAT UUDET TACOT
Onko ehdotuksia tacopaikasta?
Auttakaa valitsemaan tacopaikka!
Maukkaita tacoja
26 PARASTA TACOPAIKKAA
Tacos Morelos?
Kuulostaa hyvältä.
Tacoja.
Luoja, miten monia herkullisia vaihtoehtoja.
Mitä kannattaisi tilata?
Suosikkini on barbacoa.
Makumme voivat olla erilaisia. Mikä on kaikkein suosituin?
Varmaankin kana tai nyhtöpossu. En tiedä.
Kummasta pidetään enemmän?
Kumman syöjät näyttävät tyytyväisemmiltä?
Nyhtöpossun vai kanan syöjät?
En katso ihmisten ilmeitä, kun he syövät.
Palvelen yleensä toista asiakasta -
tai kuuntelen painiottelua ja katson kadulle.
Asia selvä. Tilaan kaksi nyhtöpossutäytteellä.
Valitan. Tacot ovat loppu.
Tortillat loppuivat äsken.
Miksi sitten puhuimme?
Koska esitit kysymyksiä ja vastasin niihin.
Yritän kuunnella CM Punkin haastattelua.
Tämä on kuulemma paras paikka. Mitä minä nyt teen?
Menenkö toiseksi parhaaseen kuin joku mäntti?
Hyvä on. Voihan kökkö!
-Miten heiltä loppuivat tacot? -Kello on kolme.
Etsit parasta paikkaa 45 minuuttia.
Hyvä on. Autatko löytämään -
-vielä auki olevan paikan? -Kyllä kai.
Odota. Viesti tulossa.
Cassidylta.
"Hei, Arnold. Tule luokseni iltapäivän panosessioon."
-Hän saattaa tarkoittaa seksiä. -Mitä?
Sekstailetko hänen kanssaan etkä etsi tacopaikkaa?
Valitan, mutta minun on hoidettava tämä.
-Nähdään. -Hyvä on.
NETFLIX-ALKUPERÄISSARJA
ESITTÄÄ
-Hei, Dev. -Päivää, herra Ryan.
Arthur Ryan, sulhasen isä.
Päivää. Olen Rachel.
Miten mukavaa. On upea nähdä etninen sekapari.
Näytätte kauniilta yhdessä.
Oletko seurustellut aiemmin etnisen miehen kanssa?
En. Hermoilin kovasti.
Olin tapaillut tosi monia valkoihoisia.
Mutta eräänä päivänä heräsin ja päätin:
"Minun on kokeiltava etnistä miestä."
Ja tässä sitä ollaan. Kaikki menee hienosti.
Loistavaa.
Seremonia alkaa. Oli mukava tavata.
-Samoin. -Pärjäilkää.
Hän tarkoittaa varmaan hyvää, -
mutta ei saisi toistella etninen-sanaa.
Mitä rotua aiemmat heilasi edustivat?
Valkoinen, valkoinen, valkoinen, valkoinen, puoliksi aasialainen ja sinä.
Se puoliksi aasialainen taisi johdatella haluamaan minua.
Niin kai. Kuka tietää, millainen seuraava heila on.
Minä tiedän. Valkoihoinen.
Larry ja Andrea haluavat lausua nyt luomansa vihkivalat.
Muistan, kun tapasin sinut ensi kerran.
Rakastuin sinuun heti päätä pahkaa ja tiesin, ettei rakkaus katoaisi.
En ole epäillyt, pelännyt tai katunut sen jälkeen.
Pystyt kokemaan elämän täysillä -
ja tekemään siitä kaunista.
Olet kuin prisma, joka muuttaa valon kauniiksi väreiksi.
Aina kun näen kasvosi, tunnen valtavaa iloa ja jännitystä, -
koska saan viettää elämäni kanssasi.
On upeaa voida tuntea niin koko loppuelämäni.
Rachel, -
en ole täysin varma tästä.
Oletko se, jonka kanssa minun pitäisi olla loppuikäni?
En tiedä, jumalauta.
Mikä on toinen vaihtoehto? Eroko?
Sekin tuntuu kurjalta.
Rakastan sinua.
Rakastan kovasti, mutta en yhtä paljon kuin Larry rakastaa Andreaa.
Jukolauta! Onko sellaista olemassa?
Ei epäilyä, pelkoa tai mitään? Ei ole totta.
En tiedä. Ehkä avioituminen on nyt vain turvallisin vaihtoehto.
Anteeksi. Ajattelin toisenlaisia mahdollisia kohtaloja.
Olet loistotyyppi, -
todella.
Mutta olet oikeassa. Onko meidän määrä olla yhdessä ikuisesti?
En tiedä.
On kurjaa, että kaikki tuntuu olevan valmiina edessä.
Ei ole enää tiedossa yllätyksiä.
Avioidumme, saamme lapsia, vanhenemme ja kuolemme.
Olen antanut sinulle kaksi parhaimmista vuosistani, -
joten tämä pitäisi viedä loppuun asti. Se on loogista.
Tehdään se.
Nopeasti.
Tahdotko sinä, Dev, ottaa Rachelin kumppaniksesi -
mahdollisesti vanhentuneessa instituutiossa -
viettääksesi "normaalia" elämää?
Tahdotko luopua idealistisesta sielunkumppanin etsimisestä -
ja yrittää onnistua Rachelin kanssa, jotta voit edetä elämässä?
Tahdon.
Tahdotko sinä, Rachel, luoda hullun ikuisen siteen -
tähän mieheen, jota olet tapaillut -
siinä elämänvaiheessa, jossa yleensä avioidutaan?
Tahdon.
Julistan teidät pariksi, joka ehkä tajuaa -
kolmen vuoden päästä tehneensä onnettoman virheen.
Etkö olekaan varma Rachelista? Luulin teidän asuvan yhdessä.
Kaikki sujui hyvin. Mikä on ongelma?
En tiedä. Tilanne on vain vaativa.
Nykyisestä heilasta voi tulla elämänkumppani.
Se on suuri päätös. Se on vaikeaa.
Et osaa päättää mitään.
Kysyit lapsena, saatko pelata jalkapalloa, -
tennistä tai koripalloa.
Minä olen todella päättäväinen.
Pelaan golfia. Valitsin äitisi.
Avioiduimme heti ilman ongelmia.
Se on täysin eri asia. Avioliittonne oli järjestetty.
Montako naista tapasit ennen äidin valitsemista?
-Kaksi. -Siinäkö kaikki?
-Mikä ensimmäisessä oli vikana? -Hän oli hieman liian pitkä.
Kun hän nousi seisomaan, tuumin: "Ei."
On opittava tekemään päätöksiä.
Olet kuin nainen, joka istuu viikunapuun edessä -
ja tuijottaa oksia, kunnes puu kuolee.
Mikä nainen? Mikä puu?
Sylvia Plathin Lasikellon alla. Et koskaan lue mitään.
Käytät aina YouTubea ja pelaat...
Olet nuori mies. Voit tehdä elämässäsi monia asioita.
Hankkia uran tai tyttöystävän tai matkailla.
Voit jopa perustaa perheen.
Mutta sinun on tehtävä päätös ja ryhdyttävä toimeen.
Jos et ryhdy, et tee mitään ja puu kuolee.
Osta se kirja kirjakaupasta.
Voisitko ostaa samalla minulle Harry Potter -kirjat?
Eikö ole vähän myöhäistä alkaa lukea niitä?
Ne ovat kuulemma hyviä.
Paska! Pitää lähteä sairaalaan.
Jonkun nieluun juuttui kananluu.
Onnea sen kanssa. Nähdään ensi-illassa.
SAIRAUS
Kerro roolistasi.
Tri Vincent on olennainen osa elokuvaa.
Hän ilmaisee yleisön ajatuksia.
Hän on kuin kreikkalainen, tai tapauksessani intialainen kuoro.
Kiitos paljon. Nauttikaa elokuvasta.
Vitsi intialaisesta kuorosta oli mahtava.
-Terve, playboy. -Tämä on uskomatonta.
Morris Chestnut -
käski juuri häipyä vittuun.
-Se oli mahtavaa! -Kamu!
Onnittelut!
Olen tosi ylpeä sinusta.
Toin pienen lahjan tärkeän päiväsi kunniaksi.
US Weekly?
Olet nyt Hollywood-tähti. Ota selvää, mitä sinusta sanotaan.
Olenko tässä?
Et, mutta siinä on loistava juttu Hollywoodin rumimmista pohkeista.
Et sure omiasi sen jälkeen.
Onpa virallinen tilaisuus -
tyhjänpäiväiselle erikoistehoste-elokuvalle.
Hei! Älä ole kriitikko vaan ystävä.
Hyvä on. Teen poikkeuksen tämän kerran.
-Paska! Täältä saa ilmaista popcornia. -Ihan tosi?
Näet ystäväsi ensimmäisen elokuvan -
mutta intoilet ilmaisesta popcornista?
Intoilen kummastakin asiasta.
-Sama täällä. Haetaan sitä. -Tulkaa.
-Tästä tulee mahtavaa. -En malta odottaa!
Odottakaa. Minulla on huono olo.
Sairaus alkaa!
Tehdään se, kultsi!
Tulkaa!
Mitä vittua? Osuuteni leikattiin kokonaan.
Tosi paska juttu. Heidän olisi pitänyt kertoa siitä.
Miksi Billy Bush haastatteli sinua?
Mitä oikein tapahtui?
Oliko tuo väärä elokuva? Missä olit?
Osuuteni leikattiin.
Halien aika.
Voit halata tiukemmin. En rikkoudu.
SAIRAUS
Ajattele valoisaa puolta. Ainakin sait hyvän palkan.
En oikeastaan. Tein tämän saadakseni julkisuutta.
Sait silti loistavaa materiaalia työnäytevideoon.
Minulla ei ole elokuvan materiaalia.
En edes tiedä, miten saisin sen.
Se mainitaan kuitenkin IMDb-sivullasi.
Ei taideta mainita, koska en ollut elokuvassa.
En enää keksi lohduttavia asioita. Olen pahoillani.
-Missä äiti on? -Hän sairastui.
Elokuvan nimi on Sairaus. Hän sairastui ja lähti kotiin.
Häneltä ei jäänyt näkemättä mitään. Osuuteni oli poistettu.
Ei hätää. Voit tehdä uuden Go-Gurt-mainoksen. Se oli hyvä.
Niin, mutta siitä on viisi vuotta.
Jos näytteleminen on intohimosi, sinun pitäisi keskittyä.
-Intohimo on ehkä liian vahva ilmaisu. -Mikset ryhdy juristiksi?
Mitä? En kyllä rupea juristiksi.
-Mitä sitten tahdot tehdä? -En tiedä.
Ensiapuosastolta soitetaan.
Hei, John. Mitä nyt?
Pelleilet varmaan. Kurkku? Missä? Peräaukossako?
Hyvä tavaton. Tulen sinne.
Mitä tapahtuu?
Jonkun peräaukossa on kurkku. Pitää mennä ottamaan se pois. Heippa.
Haluatko vielä yhden paukun?
En. Muuten huomenna on karmea krapula.
Paska. Ohjaaja Todd on tuolla.
Oletko puhunut hänelle?
En. Ehkä pitäisi käydä kiusallinen keskustelu -
ja selvittää asia.
Niin! Hän saisi luvan kertoa, miksi osuutesi leikattiin.
-Hei! -Terve.
Tri Vincentiä ei siis otettu mukaan?
Niin. Olen tosi pahoillani.
Olit loistava, mutta meidän oli karsittava asioita.
Se on kurjaa, koska kutsuin ystäviäni ja perheeni.
Etkö olisi voinut kertoa aiemmin?
Olisin voinut mutta en kertonut.
Etkö puolustele tekoasi muuten? Olet tosi tökerö tyyppi.
Miksi leikkasit hänet pois?
Rauhoitu. Osuuksia leikataan pois aina.
Dev ei ole ensimmäinen sen kokenut.
Oikeastaan on hyvä, että hänet leikattiin pois, -
sillä elokuvasi oli roskaa.
Itse asiassa elokuva oli ihan paska.
Rauhoitu.
-Se oli täyttä paskaa, saatana! -Jukolauta.
Olet hurmaava. Oli kiva tavata.
Nauttikaa ilmaisesta viinasta, josta lienet jo nauttinutkin.
Menen halaamaan Dulé Hilliä, sillä hän on mukava, toisin kuin te.
-Mitä vittua? -Mitä?
Uskomatonta, että teit tämän.
Tiesin, että olet hyvä kokki.
Hei. Mikä hätänä?
-Ei mikään. -Varmastiko?
Et tunnu olevan läsnä. Sinä vain...
Miten pastaa pitäisi syödä? Näinkö?
Ei. Haluan, että olet kanssani ja kuuntelet, kun puhun sinulle.
Taidan toipua yhä katastrofaalisesta illasta.
Muistatko?
Menin elokuvan ensi-iltaan, jota varten tein töitä kauan, -
mutta osuuteni leikattiin.
Ja sitten sinä päätit humalassa mollata ohjaajaa.
Olen pahoillani.
Tarkoitin hyvää. Ikävää, että osuutesi leikattiin.
Ei se mitään.
Mutta olet ollut muutenkin hiljainen viime aikoina.
Onko kaikki hyvin?
Jos haluat alkaa puhua siitä, se sopii.
Olen rehellinen, mutta lupaa, ettet suutu.
Voimme jutella.
Minä lupaan. Ole rehellinen.
Sain hepulin Larryn ja Andrean häissä.
Kun kuulin vihkivalat ja mietin avioliittoa ja kaikkea muuta.
Se sai minut paniikkiin.
Miksi?
En tiedä. Tuntuu, että nuorempana, parikymppisenä, -
edessä olevan elämän suunta ei ole selvä.
Ei tiedä, minne oma tie johtaa.
Eteen tulee yllättäviä käänteitä.
Vanhetessa oma tie tulee hieman selkeämmäksi.
Tietää, minne etenee.
Yllätyksiä ja jännitystä on vähemmän. Näkee, mitä on edessä.
Mitä tarkoitat?
Että suhteemme ei ole tarpeeksi jännittävä?
En. Tarkoitan vain, että tässä iässä elämä on vaativaa.
Se, mitä tekee -
ja kenen kanssa on, voi olla lopullista.
-Siitä tulee paljon paineita. -Tajuan sen.
Etkö ole varma, haluatko olla kanssani?
-En minä niin sano. -Siltä se kuulostaa.
Et ole varma, haluatko olla kanssani, -
et pidä tiestä etkä tahdo tehdä tätä, saatana!
Vaikka en olisi varma siitä, olisinko sen takia kamala ihminen?
Oletko muka täysin varma kaikesta? Etkö epäile tai pelkää mitään?
En ole täysin varma!
Miten varma sinä olet?
Kirjoitetaan se prosenttimäärä paperille.
Siitä tulee kiinnostava kokeilu.
Ihan tosi? Haluatko kirjoittaa sen paperille?
Millä todennäköisyydellä pysymme yhdessä?
Hirveä ajatus! Miksi emme voi vain jutella?
Yritin jutella, mutta aloit kiukutella.
Hyvä on. Kirjoitetaan se ylös.
"80."
"70."
Mitä? 70 on iso luku.
Ei yhtä iso kuin 80, jonka kirjoitin.
Upeaa, että kirjoitit sen, mutta 70 on yhtä iso.
Ei. Jos Rotten Tomatoes antaisi elokuvalle 70 %, -
se olisi vain kohtalainen.
En menisi katsomaan sitä.
Jos siis suhteemme olisi elokuva, et menisi katsomaan sitä.
Olin varovainen.
En halunnut erota luvustasi liikaa!
Onko sillä väliä?
Eikö meidän kummankin olisi pitänyt kirjoittaa automaattisesti sata?
Larrylla ja Andrealla oli niin.
Jos kirjoitamme 70 tai 80 sadan sijasta, miksi edes olemme yhdessä, vittu?
Olet selvästikin arvioinut suhdettamme.
Minun kannattaa asua Melindan luona vähän aikaa.
Lähdetkö sinä vain täältä?
Olen sataprosenttisen varma, etten halua olla nyt kanssasi.
Voi luoja. Se peli kuulostaa kamalalta. Miksi teit niin?
En tiedä. Se tuntui silloin hyvältä ajatukselta.
-Olin innoissani, kun keksin sen. -Saatan käyttää sitä erokeinona.
Se sai Rachelin raivostumaan tosi nopeasti.
-Oletteko te todella eronneet? -En tiedä. Asia jäi epäselväksi.
Hän asuu ystävänsä luona vähän aikaa.
Sen pelin ydinajatus ei ole väärä. Et ole enää 22-vuotias.
Sinun on antauduttava suhteeseen täysillä.
Ei kannata jahkailla. Ehkä on hyvä, että asia tuli ilmi.
Ehkä. Toivottavasti juttu selviää parin päivän aikana.
Kun suljet silmäsi, -
näetkö Devin ja Rachelin kodikkaassa talossa pikku-Devit ympärillään?
Vai näetkö Devin hurvittelemassa uusien naisten kanssa?
-Näen mustaa. -Voi luoja. Loppu on lähellä.
LASIKELLON ALLA
"Näin elämän haarautuvan edessäni kuin tarinan vihreä viikunapuu.
Suurenmoinen tulevaisuus odotti viekoittelevana -
jokaisen oksan kärjessä kuin pullea violetti viikuna.
Yksi viikuna oli aviomies, onnellinen koti ja lapsia.
Toinen viikuna oli kuuluisa runoilija ja kolmas oli nerokas professori.
Yksi viikuna oli Eurooppa, Afrikka ja Etelä-Amerikka.
Yksi viikuna oli Konstantinus, Sokrates ja Attila -
sekä joukko muita rakastajia, joilla oli omituinen nimi ja ammatti.
Näiden viikunoiden yläpuolella oli viikunoita, joita en nähnyt selvästi.
Näin itseni istumassa sen viikunapuun oksalla -
ja kuolemassa nälkään, koska en osannut päättää, -
minkä viikunan valitsisin.
Halusin ottaa jokaisen -
mutta valitsemalla yhden menettäisin loput.
Kun istuin siinä enkä osannut päättää, viikunat alkoivat kurtistua ja mustua.
Ne putosivat yksi toisensa jälkeen maahan jalkojeni juureen."
-Hei! -Hei. Mitä kuuluu?
Voimmeko tavata ja jutella?
Meidän varmaan kannattaisi.
Hei. Hiuksesi ovat punaiset.
Muutan Tokioon.
Mitä?
Miksi teet näin?
Luulin, että kaikki meni hyvin.
Sitten aloin ajatella sanojasi -
elämämme kulusta. Olet tavallaan oikeassa.
Sitten ajattelin siskoani, -
joka halusi asua Pariisissa -
mutta ei voi enää tehdä niin.
Jos en tee tätä nyt, en tee varmaan ikinä.
Oletko harkinnut asiaa kunnolla?
Mitä työtä aiot tehdä siellä? Et puhu japania.
En tiedä. Keksin jotain.
Rakastan sinua, mutta haluan tehdä tämän. Tämä on minulle tärkeää.
En halua miettiä joskus:
"Millaista Japanissa olisi ollut?"
Olen aina pelannut varman päälle. En voi enää tehdä niin.
Tilaisuus tehdä hulluja juttuja alkaa loppua.
En halua tajuta jonakin päivänä, että se tilaisuus on jo mennyt.
Olen pahoillani.
Todella pahoillani.
Uskomatonta, että osuutemme leikattiin.
Minulle kävi niin The Cookout 3:ssa.
Sivujuoni, jossa päihitin Marquisen piirakansyöntikilpailussa, poistettiin.
Miten sinä pärjäilet?
Kaiken sen sotkun lisäksi naisystäväni jätti minut.
Hän muutti Japaniin.
Hän lähti mahdollisimman kauas sinusta.
Kurjaa.
Ehdotin, että kirjoittaisimme ylös todennäköisyyden sille, -
että päätyisimme olemaan yhdessä loppuikämme.
Siinä ei käynyt hyvin.
Ei voisi käydäkään. Se on kamala idea. Miksi sinä niin teit?
En tiedä.
Se oli erittäin huono ajatus. Todella tyhmä.
Mitä hän kirjoitti?
70.
Ei hassumpi.
70 ei ole hyvä, se on kuin 8-. Se on kamala tulos.
20 tai 30 on paha juttu, 70 on kohtalaisen hyvä tulos.
Mutta eikö luvun pitäisi olla sata?
Menin ystäväni häihin.
He vannoivat vihkivalat. Tilaisuus oli uskomaton.
Vaikka vihkivalat ovat tosi romanttisia, -
he näyttivät uskovan yhteiseen tulevaisuuteen sataprosenttisesti.
Kiva tarina, mutta kukaan ei saavuta sitä lukua.
Avioliittoni on mahtava. Joskus olemme 90 prosentissa, -
joskus luku on 20 tai 30. Se vaihtelee.
Ei luku pysy samana koko ajan.
Luoja. Oletko se Mucinex-mainoksen hemmo?
Olen.
Ei jumankauta! Luoja. Olit se räkäklimppi.
"Voi ei! Ei Mucinexia!"
Tämä on huikea juttu.
Olen ystäväni kanssa.
Mahtavaa. Selvä.
Hän otti kuvan kysymättä lupaa. Tosi töykeää.
Otan osaa tyttöystäväsi takia. Kurja juttu.
Se on rankkaa. En tiedä, mitä tehdä.
Pitkäaikaiset suhteet ovat rankkoja.
Ei voi olettaa, että suhde palaa heti roihuten.
Tuleen ei voi laittaa ensin isoja halkoja.
Pitää aloittaa pienistä asioista, sytykkeistä.
Ensin laitetaan ne, sitten suuret halot. Silloin saa roihuavan tulen.
Sellainen on hyvä suhde.
Mutta ole varovainen.
Joskus sytykettä on vaikea löytää, siis hyvää puuta.
Älä pidä sitä itsestäänselvyytenä.
LENTOMATKAN VARAUS
OLET VALMIINA LENTÄMÄÄN!
Matkustajia otetaan lennolle 425.
-Haluatteko huovan? -Kiitos.
-Oletko käynyt aiemmin? -En ole. Tämä on ensi kerta.
Miksi matkustat Italiaan?
Pastan takia.
Nautin sen syömisestä ja tekemisestä.
Päätin pakata tavarani, muuttaa Italiaan ja mennä pastakouluun.
Miten pitkäksi aikaa muutat sinne?
En tiedä.
Se on suuri ratkaisu. Päätitkö sen tuosta vain?
Tuosta vaan.
Sarja on omistettu rakkaan ystävämme muistolle